**Dodatak za djecu**

***Objašnjenje procedure za ostvarivanje prava***

Prava iz socijalne i dječje zaštite po *Zakon o socijalnoj i dječijoj zaštiti* su:

1) *Osnovna materijalna davanja*;

2) *Usluge socijalne i dječje zaštite*[[1]](#footnote-1).

U osnovna materijalna davanja spadaju: *osnovna materijalna davanja iz dječje zaštite* i *osnovna materijalna davanja iz socijalne zaštite*.

**Šta je dodatak za djecu i ko ima pravo da ga ostvari?**

Pravo na *dodatak za djecu* je jedno od prava koja spadaju u domen osnovnih materijalnih davanja iz dječje zaštite, po *Zakonu o socijalnoj i dječijoj zaštiti*[[2]](#footnote-2).

Sva prava po ovom *Zakonu*, pa tako i pravo na *dodatak za djecu*, može ostvariti crnogorski državljanin sa prebivalištem na teritoriji države, kao i lice koje ima status stranca s odobrenim privremenim boravkom ili stalnim nastanjenjem u državi, u skladu sa posebnim *Zakonom*.

U postupku za ostvarivanje prava po ovom *Zakonu* primjenjuju se odredbe *Zakona o opštem upravnom postupku*. Dakle, saslušanje stranke, utvrđivanje činjenica, i rokovi za postupanje po *Zahtjevu*, kao i rokovi za *Žalbu* i postupanje po *Žalbi* se primjenjuju po *Zakonu o opštem upravnom postupku*.

Pravo na *dodatak za djecu* pripada svakom djetetu. Ovo znači da pravo na *dodatak za djecu* može ostvariti dijete:

1) *Do navršene 18. godine života;*

2) *Korisnik materijalnog obezbjeđenja*;

3) *Korisnik dodatka za njegu i pomoć*;

4) *Korisnik lične invalidnine*;

5) *Bez roditeljskog staranja*;

6) *Čiji je roditelj, usvojilac, staralac, hranitelj, odnosno lice kome je dijete povjereno na njegu, vaspitanje i obrazovanje kao korisnik materijalnog obezbjeđenja zasnovao radni odnos na osnovu sporazuma o aktivnom prevazilaženju nepovoljne socijalne situacije*.

Pravo na *dodatak za djecu* imaju *petoro djece u porodici*.

Takođe*, dodatak za djecu* obezbjeđuje se i djeci koja su rođena kao dvojke, trojke i sl. nezavisno od broja djece u porodici.

Takođe, ukoliko je dijete korisnik *dodatka za njegu i pomoć*, *lične invalidnine* ili je *dijete bez roditeljskog staranja* ovo pravo ostvaruje nezavisno od broja djece u porodici koja su prethodno ostvarila pravo.

**Ko je nosilac prava dodatka za djecu?**

Iako je pravo na *dodatak za djecu* pravo koje se garantuje djeci, nosilac prava je roditelj, usvojilac, staralac ili hranitelj.

*Dodatak za djecu* za dijete bez roditeljskog staranja, koje je smješteno u ustanovu, isplaćuje se na ime djeteta osobi koja je u toj ustanovi ovlašćena da vodi brigu o djetetu, odnosno štiti interese djeteta, a koristi se za potrebe djeteta (“staratelju”).

**Koliki je iznos prava na dodatak za djecu?**

Visina *dodatka za djecu* iznosi mjesečno, za dijete:

1) Do navršene 18. godine života 30.00 evra

2) Korisnika materijalnog obezbjeđenja 59.80 evra;

3) Čiji je roditelj, usvojilac, staralac ili hranitelj, kao korisnik materijalnog obezbjeđenja zasnovao radni odnos na osnovu individualnog plana aktivacije, takođe, 59.80 evra;

4) Korisnika dodatka za njegu i pomoć 70.66 evra;

5) Korisnika lične invalidnine 81.55 evra,

6) Bez roditeljskog staranja, takođe, 81.55 evra[[3]](#footnote-3).

Dijete koje ispunjava uslove na *dodatak za djecu* po više osnova ostvaruje to pravo po povoljnijem osnovu, odnosno po onom osnovu koji najbolje odgovara djetetu u smislu novčanog iznosa.

**Koliko vremena ovo pravo možete koristiti?**

*Do navršene 18. godine života* pravo na *dodatak za djecu* ostvaruje dijete, ako je na redovnom školovanju.

Izuzetno od prethodne situacije, poslije *navršene 18. godine života*, pravo na *dodatak za djecu* ostvaruje dijete, ako je na redovnom školovanju u srednjoj školi, do kraja roka propisanog za to školovanje.

Od *15. do navršene 18. godine života* pravo na *dodatak za djecu* može ostvariti dijete korisnik materijalnog obezbjeđenja i dijete bez roditeljskog staranja, koje nije na redovnom školovanju, ali ukoliko je prijavljeno na evidenciji **Zavoda za zapošljavanje**.

Dijete čiji je roditelj, usvojilac, staralac, hranitelj, odnosno lice kome je dijete povjereno na njegu, vaspitanje i obrazovanje, kao korisnik materijalnog obezbjeđenja zasnovao radni odnos na osnovu *sporazuma o aktivnom prevazilaženju nepovoljne socijalne situacije*, ostvaruje pravo na *dodatak za djecu* od dana zasnivanja radnog odnosa roditelja, usvojioca, staraoca ili hranitelja *najduže devet mjeseci*, ako ispunjava uslove propisane ovim *Zakonom*.

Nosilac prava na *dodatak za djecu* je roditelj, usvojilac, staralac ili hranitelj. *Dodatak za djecu* isplaćuje se u mjesečnom iznosu nosiocu prava.

Dodatak za djecu za dijete bez roditeljskog staranja, koje je smješteno u ustanovu, isplaćuje se na ime djeteta ovlašćenom licu u toj ustanovi i koristi se za potrebe djeteta.[[4]](#footnote-4)

**KOJA JE PROCEDURA ZA OSTVARIVANJE PRAVA?**

**Korak 1:**

**Provjerite da li imate pravo na dodatak na djecu**

Prvi korak koji treba da učinite kada pročitate smjernicu i provjerite da li spadate u prethodno navedene kategorije:

- *Tako što ostvarujete neko od prava koja uslovljavaju pravo na dodatak za djecu,*

*- Godinama starosti ne prelazite granicu za ostvarivanje prava*,

Ukoliko imate pravo na dodatak za djecu, potrebno je da podnesete *Zahtjev za ostvarivanje prava.*

**Korak 2:**

**Prateća dokumentacija**

*Zahtjev za ostvarivanje prava**na dodatak za djecu*, uz prateću dokumentaciju, podnosite **Centru za socijalni rad**u *Vašoj opštini****.***

*Zahtjev* se podnosi na popunjenom *Obrascu 1*koji je sastavni dio ove procedure*,* a možete ga dobiti i u **Centru za socijalni rad**. Uz *Obrazac 1* neophodno je da popunite i *Obrazac* koji se odnosi na osnovne podatke i informacije o djetetu, koji, takođe, možete pronaći na kraju smjernice.

Uz *Zahtjev za ostvarivanje prava* *na dodatak za djecu* prilažete (u zavisnosti od osnova po kojem ostvarujete pravo):

1. *Dokaz o prebivalištu roditelja, staratelja i hranitelja ili lica kome je dijete povjereno na njegu, vaspitanje i obrazovanje*;

2. *Rješenje o pravu na materijalno obezbjeđenje ili Rješenje o pravu na dodatak za njegu i pomoć ili Rješenje o pravu na ličnu invalidninu ili za dijete bez roditeljskog staranja, odluka nadležnog organa*;

3. *Dokaz o radnom odnosu na osnovu sporazuma o aktivaciji i Rješenje o prestanku prava na materijalno obezbjeđenje*;

4. *Za dijete do navršene 18 godine života dokaz da je na redovnom školovanju*;

5. *Za dijete koje je na redovnom školovanju u srednjoj školi, do kraja roka propisanog za to školovanje*;

6. *Dijete od 15 do navršene 18 godine života, koje nije na redovnom školovanju, dokaz da je na evidenciji* ***Zavoda****.*

Dokaz o redovnom školovanju, dostavlja se do 1. oktobra tekuće godine, a dokaz da je na evidenciji **Zavoda** na početku svakog kvartala, za prethodni kvartal.

Važno je da znate da je dovoljno pored dokaza o prebivalištu (*1 dokument*) imate samo jedno *Rješenje* iz stavke pod brojem 2. ili stavke 3. Isto tako možete imati samo jedan dokument iz stavki 4 – 6.

…

Prilikom podnošenja *Zahtjeva* potpisujete *Izjavu* da ste saglasni da **CZSR** može da izvrši uvid u sve podatke od značaja za ostvarivanje prava u skladu sa *Zakonom o socijalnoj i dječjoj zaštiti* i propisima kojima se uređuje zaštita podataka o ličnosti.

Bliži uslovi za ostvarivanje *dodatka za djecu*, obrazac *Zahtjeva*, kao i sadržaj i obrazac *Nalaza i mišljenja* **Centra za socijalni rad** propisani su *Pravilnikom o bližim uslovima za ostvarivanje osnovnih materijalnih davanja iz socijalne i dječije zaštite*.

**Korak 3:**

**Odgovor na vaš zahtjev**

**Centar za socijalni rad**je dužan da donese i dostavi *Rješenje o zahtjevu za ostvarivanje prava na dodatak za djecu* najkasnije u roku od 15 dana, a ako je potrebno sprovesti poseban ispitni postupak, u roku od 30 dana od dana prijema uredno podnijetog *Zahtjeva*, odnosno od pokretanja postupka po službenoj dužnosti.

**Centar za socijalni rad** je dužan da donese pisano *Rješenje* kojim odobrava ili odbija pravo na dodatak za djecu.

Ukoliko ste ostvarili pravo isplata naknade za *dodatak za djecu* počinje od prvog dana narednog mjeseca od podnošenja *Zahtjeva*.

Dakle, na primjer, ukoliko *Zahtjev* podnesete u septembru, a *Rješenje* dobijete u oktobru, pravo se isplaćuje od 1. oktobra.

**Korak 4:**

**Kome i kako možete da se žalite u slučaju da ste nezadovoljni ishodom?**

O *Zahtjevu za ostvarivanje prava na dodatak za djecu* u prvom stepenu rješava **Centar za socijalni rad**, kojem ste i podnijeli *Zahtjev*.

Ukoliko **Centar za socijalni rad** odbije Vaš *Zahtjev*, odnosno, donese *Rješenje* kojim Vam ne priznaje pravo, imate pravo žalbe u roku od 15 dana od prijema*Rješenja*, odnosno od datuma kada Vam je uručeno *Rješenje*. (Zbog toga je važno sačuvati kovertu, kopiju *Potvrde* koju Vam izdaje poštar i sl.)

*Žalbu protiv Rješenja* **Centra za socijalni rad**podnosite**Ministarstvu socijalnog staranja, brige o porodici I demografije**, koje rješava po Vašem *Zahtjevu* u drugostepenom postupku, u roku od tri mjeseca od podnošenja *Zahtjeva*. Ukoliko **Ministarstvo** ne odgovori u roku od tri mjeseca, imate pravo da se žalite **Upravnom sudu** zbog ćutanja administracije.

Takođe, ukoliko **Ministarstvo socijalnog staranja, brige o porodici i demografije** u drugom postupku potvrdi*Rješenje* **Centra za socijalni rad** kojim ste nezadovoljni imate pravo da se žalite **Upravnom sudu** u roku od 20 dana od dana prijema drugostepenog *Rješenja*, odnosno od datuma kad Vam uručeno drugostepeno *Rješenje*.

Ukoliko dođete do postupka *Žalbe*, odnosno **Centar za socijalni rad** odbije Vaš *Zahtjev* i proglasi ga neosnovanim a Vaše dijete je korisnik *dodatka za njegu i pomoć* ili korisnik *lične invalidnine* možete se obratiti **Udruženju mladih sa hendikepom Crne Gore**  kako bismo Vas zastupali u daljem postupku, uz Vaše *Punomoćje*.

**U tom slučaju, ukoliko nam se obratite, za Vas je ovaj proces dalje besplatan**.

\*

Ažuriranje ove procedure podržalo je **Ministarstvo socijalnog staranja, brige o porodici i demografije**. Ova smjernica ažurirana je u februaru 2025

Broj podneska \_\_\_\_\_\_\_\_\_\_\_\_\_\_ Centru za socijalni rad \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Z-DD-1**

**ZAHTJEV ZA OSTVARIVANJE PRAVA NA DODATAK ZA DJECU**

|  |  |
| --- | --- |
| **PODACI O PODNOSIOCU ZAHTJEVA** | |
| **Prezime, ime roditelja i ime**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| **Svojstvo podnosioca zahtjeva**  roditelj  usvojilac  staralac  hranitelj | |
| **Pol** M  Ž **JMB** | |
| **Mjesto rođenja** \_\_\_\_\_\_\_\_\_\_\_\_\_\_\_ **Opština** \_\_\_\_\_\_\_\_\_\_\_ **Datum rođenja**\_\_\_\_\_\_\_\_\_\_\_\_ | |
| **Prebivalište** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Boravište** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Telefon** | Telefon \_\_\_\_\_\_\_\_\_\_\_ Mobilni telefon \_\_\_\_\_\_\_\_\_\_\_\_\_\_\_\_\_\_\_  E-mail \_\_\_\_\_\_\_\_\_\_\_\_\_\_\_\_ |
| **Državljanstvo** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| **Radni status**  zaposlen/a  radno angažovan/a  nezaposlen/a  penzioner/ka  dijete (0-6)  dijete (7-14)  učenik/student (+15)  nesposoban/na za rad  drugo \_\_\_\_\_\_\_\_\_\_\_\_\_\_\_\_\_\_\_ | |
| **Zaposlenje**  naziv poslodavca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  poljoprivrednik  samostalna djelatnost (*upisati*) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| **Poseban status**   bez posebnog statusa  stranac sa stalnim boravkomstranac sa privremenim boravkom azilant  stranac pod subsidijarnom zaštitom  drugo \_\_\_\_\_\_\_\_\_\_\_\_\_\_\_\_\_\_\_\_ | |
| Sastavni dio ovog zahtjeva čine podaci i za \_\_\_\_\_\_\_ djece na obrascu Z-DD-2. | |
| Podnosim zahtjev za ostvarivanje prava na dodatak za djecu i uz zahtjev prilažem sljedeće dokaze:  lična karta na uvid  dokaz o prebivalištu roditelja, usvojioca, staraoca ili hranitelja  izvod iz knjige rodjenih, za svu djecu u porodici, osim kod djeteta bez roditeljskog staranja  rješenje o pravu na materijalno obezbjedjenje ili rješenje o pravu na dodatak za njegu i pomoć ili rješenje o pravu na ličnu invalidninu, odnosno za dijete bez roditeljskog staranja, odluka nadležnog organa  dokaz o radnom statusu na osnovu sporazuma o aktivaciji i rješenje o prestanku prava na materijalno obezbjedjenje  za dijete do navršene 18 godine života dokaz da je na redovnom školovanju  za dijete koje je na redovnom školovanju u srednjoj školi, do kraja roka propisanog za to školovanje, dokaz o redovnom školovanju  za dijete od 15. do navršene 18. godine života, koje nije na redovnom školovanju, dokaz da je na evidenciji Zavoda za zapošljavanje Crne Gore  drugo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |

Broj podneska \_\_\_\_\_\_\_\_\_\_\_\_\_\_ Centru za socijalni rad \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Z-DD-2**

**PODACI O DJECI UZ ZAHTJEV ZA OSTVARIVANJE PRAVA NA**

**DODATAK ZA DJECU**

|  |
| --- |
| **PODACI O DJECI** |
| **1. Prezime, ime roditelja i ime djeteta \_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Pol** M  Ž **JMB**  **Mjesto rođenja** \_\_\_\_\_\_\_\_\_\_\_\_\_\_\_ **Opština** \_\_\_\_\_\_\_\_\_\_\_ **Datum rođenja**\_\_\_\_\_\_\_\_\_\_\_\_  **Državljanstvo \_\_\_\_\_\_\_\_\_\_\_\_\_\_\_\_\_\_\_\_**  **Pohađanje škole**  dijete (0-6)  predškolsko  osnovna škola  srednja škola  (7+)  ne pohadja školu (razlog) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Škola/predškolska ustanova** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Razred** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **2. Prezime, ime roditelja i ime djeteta \_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Pol** M  Ž **JMB**  **Mjesto rođenja** \_\_\_\_\_\_\_\_\_\_\_\_\_\_\_ **Opština** \_\_\_\_\_\_\_\_\_\_\_ **Datum rođenja**\_\_\_\_\_\_\_\_\_\_\_\_  **Državljanstvo \_\_\_\_\_\_\_\_\_\_\_\_\_\_\_\_\_\_\_\_**  **Pohađanje škole**  dijete (0-6)  predškolsko  osnovna škola  srednja škola  (7+)  ne pohadja školu (razlog) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Škola/predškolska ustanova** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Razred** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **3. Prezime, ime roditelja i ime djeteta \_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Pol** M  Ž **JMB**  **Mjesto rođenja** \_\_\_\_\_\_\_\_\_\_\_\_\_\_\_ **Opština** \_\_\_\_\_\_\_\_\_\_\_ **Datum rođenja**\_\_\_\_\_\_\_\_\_\_\_\_  **Državljanstvo \_\_\_\_\_\_\_\_\_\_\_\_\_\_\_\_\_\_\_\_**  **Pohađanje škole**  dijete (0-6)  predškolsko  osnovna škola  srednja škola  (7+)  ne pohadja školu (razlog) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Škola/predškolska ustanova** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Razred** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Broj lične karte podnosioca zahtjeva \_\_\_\_\_\_\_\_\_\_\_\_\_\_  JMB \_\_\_\_\_\_\_\_\_\_\_\_\_\_\_\_\_\_\_\_  MUP-PJ \_\_\_\_\_\_\_\_\_\_\_\_\_\_\_\_\_ Potpis  Datum \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Z-I**

Na osnovu člana 4 Pravilnika o bližim uslovima za ostvarivanje osnovnih materijalnih davanja iz socijalne i dječje zaštite („Službeni list CG”, br. 40/13, 68/15, 20/16 i 88/17), a u vezi člana 77 stav 4 i člana 86 Zakona o socijalnoj i dječjoj zaštiti („Službeni list CG”, br. 27/13, 1/15, 42/15, 47/15, 56/16, 66/16, 1/17, 31/17, 42/17 i 50/17) i čl. 10 i 17 Zakona o zaštiti podataka o ličnosti („Službeni list CG”,br. 79/08, 70/09, 44/12 i 22/17) dajem

**IZJAVU**

I Ja *(ime i prezime)* \_\_\_\_\_\_\_\_\_\_\_\_\_\_\_\_\_\_\_, iz \_\_\_\_\_\_\_\_\_\_\_\_, JMB \_\_\_\_\_\_\_\_\_\_\_\_\_\_\_\_\_ slobodnom voljom pod materijalnom i krivičnom odgovornošću izjavljujem da su podaci tačno navedeni u zahtjevu za ostvarivanje prava na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

II Upoznat/a sam sa obavezom davanja istinitih podataka na osnovu Zakona o socijalnoj i dječjoj zaštiti.

III Saglasan/a sam da Centar za socijalni rad \_\_\_\_\_\_\_\_\_\_\_\_\_\_ izvrši uvid u sve podatke od značaja za ostvarivanje ovog prava.

Br. lične karte \_\_\_\_\_\_\_\_\_

JMB\_\_\_\_\_\_\_\_\_\_\_\_\_\_\_

MUP - PJ\_\_\_\_\_\_\_\_\_\_\_\_\_\_

Datum \_\_\_\_\_\_\_\_\_\_\_\_\_\_\_ Potpis

\_\_\_\_\_\_\_\_\_\_\_\_\_\_\_\_\_\_

1. Član 11 Zakona o socijalnoj i dječjij zaštiti ("Sl. list CG", br. 27/2013, 1/2015, 42/2015, 47/2015, 56/2016, 66/2016, 1/2017, 31/2017 - odluka US, 42/2017 i 50/2017) [↑](#footnote-ref-1)
2. Član 40 Zakona o socijalnoj i dječjoj zaštiti (“Sl. list CG” br. 084/24 od 06.09.2024) [↑](#footnote-ref-2)
3. Član 44 Zakona o socijalnoj i dječjoj zaštiti (“Sl. list CG” br. 084/24 od 06.09.2024) [↑](#footnote-ref-3)
4. Član 45 Zakona o socijalnoj i dječjij zaštiti (“Sl. list CG” br. 084/24 od 06.09.2024) [↑](#footnote-ref-4)